Бисер Бојане
Бисер Бојане је играни филм из 2017. године снимљен у копродукцији Србије и Црне Горе. Филм је режирао Милан Караџић, по сценарију који је урадио заједно са Владимиром Ђурђевићем, Стеваном Копривицом и Бојаном Бабић.

Филм је своју премијеру имао 15. фебруара 2017. године у Србији, а 3. марта 2017. године у Црној Гори.

О филму 

Ђорђе Поповић (Славен Дошло), млади лекар из Београда, добија анонимни позив да упозна оца. У том тренутку Ђорђе верује да му је отац мртав, али ипак одлучује да се упусти у потрагу за сопственим идентитетом. Он одлази у Црну Гору и успут упознаје Лолу (Вања Ненадић), младу кајтерку и ћерку полицијског инспектора, која путује на Аду Бојану. 
Никола Поповић (Милутин Мима Караџић), након вишегодишње робије излази из затвора у Трсту и одлази на кратко у Црну Гору, по сакривене дијаманте, давно опљачкане у европским јувелирницама. Николу очекује "врућ" дочек полиције и бивших партнера заинтересованих за дијаманте, спреман је на све али не и на сусрет са сином након двадесетпет година. Са друге стране, Ђорђе, који очекује сусрет са оцем, не очекује да ће му се на овом путовању догодити љубав.
Никола се не сналази у улози оца и жели што пре да се врати у Трст, да се врати старом начину живота. Сплет догађаја, каламбур током јурњаве за дијамантима, а посебно љубав према сину, ће пресудно утицати да Никола остане на Ади Бојани и започне нови живот.

Улоге 

|-
|Славен Дошло || Ђорђе Поповић
|-
|Милутин Мима Караџић || Никола Поповић
|-
|Вања Ненадић || Лола
|-
|Андрија Милошевић || Mатија
|-
|Христина Поповић || Сандра
|-
|Младен Нелевић || Рајко
|-
|Миодраг Крстовић || Роки
|-
|Мира Бањац || Емилија
|-
|Дубравка Дракић ||Зорка 
|-
|Емир Ћатовић || Ђовани
|-
|Енвер Петровци || професор Агрон
|-
|Мирко Влаховић || Шефкет
|-
|Невена Ристић || 
|-
|Оливера Бацић || Бојана
|-
|Војислав Кривокапић || Рако
|}

Референце

Спољашње везе 
 
 Премијера „Бисера Бојане” („Политика”, 15. фебруар 2017)

Филмови 2017.
Српски филмови
Црногорски филмови
Филмови на српском језику
Филмске комедије